
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 396 


3 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Παραλία Πηλίου», Δήμου Κη- 

ρέως, Ν. Εύβοιας». 1 

Κήρυξη αναδασωτέας έκτασης που βρίσκεται στη θέση 
«Βασιλικό», περιοχής Βουρκωτής, Δήμου Άνδρου, της 
νήσου Άνδρου Ν. Κυκλάδων. 2 


ΑΠΟΦΑΣΕΙ Σ 

Αριθ. 1042844/3963/Β0010 (1) 

Καθορισμός των ορίων του αιγιαλού και δημιουργία ζώνης 
παραλίας στη θέση «Παραλία Πηλίου», Δήμου Κηρέως, Ν. 
Εύβοιας». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σήμε¬ 
ρα μετά Ν.Δ. 532/79, Β.Δ. 704/70, Β.Δ. 705/70, Β.Δ. 192/72, 
Π.Δ. 71/84, Π .Δ. 347/86, Ν. 2026/92 και Π.Δ. 97/93. 

2. Τις διατάξεις του Π.Δ. 551/88 «Οργάνωση Νομαρχιών - 
Οργάνωση Οικονομικών Υπηρεσιών» (ΦΕΚ 259 τ.Α'), όπως 
τροποποιήθηκε και ισχύει. 

3. Τις διατάξεις του άρθρου 19παρ. 5 του Ν.Δ. 2344/95, του 
άρθρου 52 παρ. 6του Ν. 2218/94, του άρθρου 4παρ. 7του Ν. 
2240/94, δυνάμει των οποίων αρμοδιότητες του Υπουργείου 
Οικονομικών που είχαν μεταβιβασθεί σε Νομάρχες, ανήκουν 
στον Περ/κό Δ/ντή, σε συνδυασμό με αυτές του άρθρου 14 
παρ. 2 του Ν. 2399/96 με τις οποίες προβλέπεται η κατάργηση 
των θέσεωντων Περ/κών Δ/ντών οι αρμοδιότητες πλέοντου ο¬ 
ποίου περιήλθαν στον Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Διευθυντή. 

4. Τις διατάξεις των παρ. 2 και 6 του άρθρου 1 του Ν. 
2503/97 «Διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107τ.Α), σύμφωνα με τις οποίες οι Περιφερεια¬ 
κές Υπηρεσίες του Υπουργείου Οικονομικών, που συγκρο¬ 
τούσαν την Περιφερειακή Διοίκηση του Νομού ή Νομαρχίας, 
δεν υπήχθησαν στην ενιαία οργανική μονάδα της Περιφέρει¬ 
ας, ούτε καταργήθηκαν, αλλά αποτελούν από 1.9.1997, Υπη¬ 
ρεσίες του Υπουργείου Οικονομικών. 


5. Το αριθ. 28975/31.7.97 έγγραφο της Δ/νσης Διοίκησης 
του Υπ. Εσωτερικών Δημ. Διοίκησης & Αποκέντρωσης, σύμ¬ 
φωνα με το οποίο οι αρμοδιότητες του Γ εν. Γ ραμματέα της 
Περιφέρειας σε θέματα Υπηρεσιών του Υπ. Οικονομικών με- 
ταφέρονται από 1.9.97 στονΥπ. Οικονομικών. 

6. Την αριθ. 1043053/483/Α0006 απόφαση του Υπουργού 
Οικονομικών «περί μεταβίβασης αρμοδιοτήτωντουΥφυπ. Οι¬ 
κονομικών στον Γεν. Γραμματέα, στους Γεν. Δ/ντές κλπ. του 
Υπ. Οικονομικών. 

7. Τις διατάξεις του άρθρου 100 του Π.Δ. 284/88 «περί συ- 
γκροτήσεως μεταξύ άλλων και της Επιτροπής καθορισμού ο¬ 
ρίων αιγιαλού και παραλίας και θέσεων αμμοληψίας». 

8. Την αριθμ. 1078204/927/0006Α/6.8.92 κοινή υπουργική 
απόφαση των Υπουργών Προεδρίας και Οικονομικών, με την 
οποία διατηρείται σε ισχύ η Επιτροπή καθορισμού ορίων αι- 
γιαλών και θέσεων αμμοληψίας. 

9. Τις διατάξεις των άρθρων 1 μέχρι και 7 του Α. Ν. 2344/40 
«περί αιγιαλού και παραλίας, όπως τροποποιήθηκαν και συ¬ 
μπληρώθηκαν με τις διατάξεις: α) του Ν.Δ. 439/70, β) του άρ¬ 
θρου 13του Ν. 1078/1980 καιγ) του άρθρου 23του Ν. 1337/ 
1983. 

10. Τις διατάξεις του άρθρου 20 του Ν. 719/77 «περί του 
τρόπου σύνταξης τοπογραφικών, υψομετρικών διαγραμμά¬ 
των από ιδιώτες μηχανικούς κ.λπ. 

11. Την από 29.2.2000 έκθεση της κατά το άρθρο 100 του 
Π.Δ. 284/88 αρμόδιας Επιτροπής καθορισμού των ορίων του 
αιγιαλού-παραλίας και θέσεων αμμοληψίας, που καθόρισε τα 
όρια του αιγιαλού-παραλίας στη θέση «Παραλία Πηλίου», Δή¬ 
μου Κηρέως, Ν. Εύβοιας. 

12. Το από Μάρτιο 1999, με κλίμακα 1:500 τοπογραφικό 
διάγραμμα του τοπογράφου μηχανικού Πρόδρομου Ν. Ενω- 
τιάδη, σε μία (1) πινακίδα, που ελέγχθηκε για την ακρίβειατης 
αποτύπωσης από τον Ε. Κασσιμάτη, τοπογράφο μηχανικό 
της ΤΥΔΚ στις 5.4.99 και θεωρήθηκε στις 6.4.99 από την Αντ. 
Μπένου, Πρόίσταμένη της ΤΥΔΚ της Περιφ. Στερεάς Ελλά¬ 
δας, όπως ορίζουν οι διατάξεις του άρθρου 20 του Ν. 719/77 
και συνοδεύειτην έκθεση της προαναφερόμενης Επιτροπής. 

13. Τη σύμφωνη γνώμη του Γενικού Επιτελείου Ναυτικού, 
που διατυπώθηκε στο Φ. 544.5/732/99/Σ. 1431/ 8.10.99 έγ¬ 
γραφο του, αποφασίζουμε: 

1. Επικυρώνουμε την από 29.2.2000 έκθεση της κατά το άρ¬ 
θρο 100 του Π.Δ. 284/88 αρμόδιας Επιτροπής καθορισμού 
των ορίωντου αιγιαλού καιπαραλίας και θέσεων αμμοληψίας 
«περί καθορισμού των ορίων αιγιαλού και δημιουργία ζώνης 
παραλίας στη θέση «Παραλία Πηλίου», Δήμου Κηρέως, Ν. 
Εύβοιας», καθώς και το από Μάρτιο 1999 τοπογραφικό - υ¬ 
ψομετρικό διάγραμμα, που τη συνοδεύει, το οποίο συντά- 

χθηκε από τον τοπογράφο μηχανικό Πρόδρομο Ν. Ενωτιάδη 
σε μία (1) πινακίδα, με κλίμακα 1:500, που ελέγχθηκε για την 
ακρίβεια της αποτύπωσης απότον Ε. Κασσιμάτη, τοπ/φο μη¬ 
χανικό της ΤΥΔΚ στις 5.4.99 και θεωρήθηκε απάτην Αντ. Μπέ- 
νου, Προϊστάμενη της ΤΥΔΚ Περιφ. Στερεός Ελλάδας στις 
6.4.99, όπως ορίζουν οι διατάξεις του άρθρου 20 του Ν. 
719/77. 

2. Στο τοπογραφικό διάγραμμα καθορίσθηκαν από την αρ¬ 
μόδια Επιτροπή όπως πιο πάνω αναφέρεται: 

- Τα όρια του αιγιαλού με κόκκινη συνεχή πολυγωνική 

γραμμή με στοιχεία 1,2.13, 14 της οποίας οι κορυφές ε¬ 

ξασφαλίζονται με συντεταγμένες του κρατικού τριγωνομε¬ 
τρικού δικτύου.ί 

- Τα όρια της παραλίας με κίτρινη συνεχή πολυγωνική 
γραμμή με στοιχεία 1', 2'..., 13', 14', σε απόσταση 10 μ. από 
αυτήν του αιγιαλού, της οποίας οι κορυφές εξασφαλίζονται 
με συντεταγμένες του κρατικού τριγωνομετρικού δικτύου. 

Η παρούσα απόφαση μαζί με την έκθεση και το διάγραμμα, 
που προαναφέραμε, να δημοσιευτούν στην Εφημερίδα της 
Κυβερνήσεως. 

Αθήνα, 2 Ιουνίου 2000 
Με εντολή Υπουργού 
Ο Γενικός Γραμματέας 
ΧΑΡΗΣΑΛΑΜΑΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 
ΕΠΑΝΕΞΕΤΑΣΗ 

Για τον καθορισμό το πρώτον των ορίων του αιγιαλού-πα- 
ραλίας στη θέση 'ΠΑΡΑΛΙΑ ΠΗΛΙΟΥ’, Δήμου Κηρέως, Ν. Εύ¬ 
βοιας. 

Στο Πήλισήμερα29.2.2000, ημέραΤρίτη, οιυπογραφόμενοι: 

1) Παγωνέτα Θραβάλου, εφοριακός ΠΕ/Α, Προίσταμένη 
Κτηματικής Υπηρεσίας, σαν Πρόεδρος, 

2) Αθηνά Μπούρκα, τοπ/φος μηχ/κός Π Ε/Β, υπάλληλος της 
Κτηματικής Υπηρεσίας σαν μέλος, 

3) Ιωάννης Ασλανίδης, σημ/ροςΛ.Σ. (Ε.Υ), Λιμενάρχης Μα- 
ντουδίου, σαν μέλος, που αποτελούμε την Επιτροπή καθορι¬ 
σμού ορίων αιγιαλού - παραλίας και θέσεων αμμοληψίας, η 
σύνθεση της οποίας καθορίστηκε βάσει των διατάξεων των 
άρθρων 89,100,153 του Π.Δ . 284/88 «περί Οργανισμού Υ¬ 
πουργείου Οικονομικών» και με την αριθ. 1034617/ 
616/0006Α/12.3.98 Απόφαση Γενικού Δ/ντή Δημόσιας Περι¬ 
ουσίας και Εθνικών Κληροδοτημάτων Υπουργείου Οικονομι¬ 
κών, που συγκλήθηκε με την αριθ. Φ 121/199/17.2.2000 πρό¬ 
σκληση του Προέδρου της, μεταβήκαμε επί τόπου στην πε¬ 
ριοχή που προαναφέραμε την 29.2.2000 

Αφού λάβαμε υπόψη 

1. Τόμε αριθ. 1065/15.3.1999 έγγραφο του Δήμου Κηρέως, 
δια του οποίου ζητείται ο καθορισμός των ορίων αιγιαλού-πα- 
ραλίας στη πιο πάνω περιοχή. 

2. Το από Μάρτιο 1999, με κλίμακα 1:500 τοπογραφικό διά¬ 
γραμμα του τοπογράφου μηχανικού Πρόδρομου Ν. Ενωτιά¬ 
δη, σε μία (1) πινακίδα, που ελέγχθηκε για την ακρίβεια της α¬ 
ποτύπωσης την 5.4.99 και θεωρήθηκε από την Προίσταμένη 
της Τ.Υ.Δ.Κ. της Περιφέρειας Στερεός Ελλάδας την 6.4.99 , 
όπως ορίζει το άρθρο 20 του Ν. 719/77. 

3. Τις διατάξεις του Α.Ν. 2344/40, όπως αυτός τροποποιή¬ 
θηκε, συμπληρώθηκε και ισχύει καθώς και την σχετική Δικα¬ 
στηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη για 
το πλάτος της βρέχόμενης ζώνης της ξηρός και άλλα συνα¬ 
φή στοιχεία δηλαδή: 


α) Περιγραφή της μορφολογίας της περιοχής (βραχώδης, 
πεδινή, περίπου κλίση εδάφους, καταπτώσεις, βλάστηση, 
προσχωσιγενές έδαφος, ενδείξεις μεταβολής του αιγιαλού, 
ύπαρξη ή μη παλαιού αιγιαλού κ.λ.π.). 

β) Κατάσταση της ακτής (διαβρώσεις, προσχώσεις, εκτε- 
λεσθέντα έργα κ.λ.π.). 

γ) Κατάσταση θαλασσίου χώρου (βάθη, ξέρες, ύφαλοι, α¬ 
νάπτυγμα πελάγους). 

δ) Παλίρροιες και θαλάσσια ρεύματα. 

ε) Επικρατούσες καρικές συνθήκες (διεύθυνση, ένταση και 
συχνότητα πνεόντων ανέμων, ύψος κύματος κ.λ.π.). 

5. Λοιπά στοιχεία που έλαβε υπόψη η Επιτροπή, όπως πα¬ 
λιά διαγ/τα, μαρτυρικές καταθέσεις, τίτλοι ιδιοκτησίας, έγ¬ 
γραφα ΓΕΝ, προηγούμενοι καθορισμοί σε γειτονική περιοχή 
κ λ.π. καθώς και τα συμπεράσματα που εξήχθηκαν κατά την 
κρίση της Επιτροπής. 

6. Την με αριθ. Φ121/1170/30.9.1992 (ΦΕΚ 1099/τ.Δ/1992) 
Απόφαση Νομάρχη Εύβοιας, περί καθορισμού ορίων αιγια- 
λού - παραλίας στη θέση Όρμος Πηλίου, Ν. Εύβοιας, που α¬ 
ποτελεί όμορο προς Δ. καθορισμό του παρόντος καθώς και το 
διάγραμμα που την συνοδεύει, βάσει του οποίου έγινε η απαι- 
τούμενη συναρμογή των κορυφών αιγιαλού-παραλίας. 

7. Την 66/1968 εγκύκλιο του Υπ. Οικονομικών «περί καθο¬ 
ρισμού οριογραμμής αιγιαλού στις περιπτώσεις κατασκευής 
έργων», που τηρήθηκε κατά τον παρόντα καθορισμό. 

8. Την από 6.4.1999 αρχική Έκθεση της Επιτροπής καθορι¬ 
σμού ορίων αιγιαλού-παραλίας. 

9. Την με αριθ. 544.5/732/99/8.10.99 γνωμοδότηση ΓΕΝ, ε¬ 
πί της παραπάνω Έκθεσης, με την οποία προτείνεται αύξηση 
του εύρους του αιγιαλού μεταξύ των κορυφών 9-11 μετατο¬ 
πισμένης αντίστοιχα της οριογραμμής παραλίας, πρόταση 
την οποία υιοθετεί η Επιτροπή με την παρούσα. 

10. Τις διατάξεις της παρ. 1 του αρθ. 5 (όπως αντικαταστά- 
θηκε με την παρ. 5 του αρθ. 23 του Ν. 1337/83) και παρ. 1 του 
αρθ. 7του Α.Ν. 2344/40, την Ε 15780/405/ΠΟΛ 3/9.1.87 εγκύ¬ 
κλιο Δ/νσης Δημ. Κτημάτων Υπ. Οικονομικών «περί καθορι¬ 
σμού οριογραμμής παραλίας» καθώς και το αριθ. Ν. 1118/ 
474/10.6.88 έγγραφο του ιδίου Υπουργείου και σινεκτιμώντας 
τα δεδομένα της περιοχής ότι υφίσταται δρόμος ποικίλου 
πλάτους σε όλο σχεδόν το μήκος της υπό καθορισμό περιο¬ 
χής καθώς και λιμενοβραχίονας για πρόσδεση αλιευτικών και 
άλλων σκαφών, η όλη δε περιοχή παρουσιάζει έντονο τουρι¬ 
στικό ενδιαφέρον, προτείνουμε τη δημιουργία ζώνης παρα¬ 
λίας πλάτους 10μ., που θεωρείται απαραίτητη για την εξυπη¬ 
ρέτηση της επικοινωνίας ξηράς-θαλάσσης καιτανάπαλιν κα¬ 
θώς και για λοιπούς εξωράίστικούς και κοινωφελείς σκοπούς. 

Ύστερα από τα τι αραπάνω η Επιτροπή 
ΑΠΟΦΑΣΙΖΕΙ 

1) Καθορίζει επί του παραπάνω τοπογραφικού διαγράμματος: 

Α) Την οριογραμμή του αιγιαλού με κόκκινη συνεχή πολυγω¬ 
νική γραμμή 1,2... 13,14 της οποίας οι κορυφές εξασφαλίζονται 
με συντεταγμένες από το κρατικό τριγωνομετρικό δίκτυο. 

Β) Την οριογραμμή της παραλίας με συνεχή κίτρινη πολυ¬ 
γωνική γραμμή 1',2'...13',14' σε απόσταση ΙΟμ. από αυτήν 
του αιγιαλού, γιατί δεν εξυπηρετούνται οι σκοποί του άρθρ. 
7παρ. 1 του Α.Ν. 2344/40. Οι κορυφές της εξασφαλίζονται με 
συντεταγμένες από το κρατικό τριγωνομετρικό δίκτυο. 

2) Αποφαίνεται ότι δεν υπάρχει παλαιός αιγιαλός. 

3) Δεν εξαιρούντο τα κτίσματα που βρίσκονται στη ζώνη 
παραλίας. 

Η ΕΠΙΤΡΟΠΗ 

ΘΡΑΒΑΛΟΥ ΠΑΓΩΝΕΤΑ 
ΑΘΗΝΑ ΜΠΟΥΡΙΚΑ, 

ΑΣΛΑΝΙΔΗΣ ΙΩΑΝΝΗΣ 

Αριθ. 1650 (2) 

Κήρυξη αναδασωτέας έκτασης που βρίσκεται στη θέση 
«Βασιλικό», περιοχής Βουρκωτής, Δήμου Άνδρου, της 
νήσου Άνδρου Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107/τ. Α/30.05.97), 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

2. Τις διατάξεις της παρ. 3, του άρθρου 117 του Συ¬ 
ντάγματος. 

3. Τις διατάξεις των άρθρων 37,38, και41 του Ν. 998/79 
(ΦΕΚ 289/τ. Α729.12.79), «Περί προστασίας των δασών 
και των δασικών εν γένει εκτάσεων της Χώρας». 

4. Τις διατάξεις του άρθρου 120, του Ν. 1892/90 (ΦΕΚ 
101/γ. Α/31.07.90). 

5. Τις αρ. πρ. 160417/1180/8.7.80 και 182447/3049/ 
24.9.80 εγκύκλιες δ/γές και αποφάσεις του Υπουργείου 
Γεωργίας, που αναφέρονται στο εν λόγω θέμα. 


6. Την σχετική εισήγηση της Δνσης Δασών Ν. Κυκλάδων 
για κήρυξη της εν λόγω έκτασης ως αναδασωτέας, επει¬ 
δή αυτή χρειάζεται απόλυτη προστασία ώστε να αποφευ¬ 
χθεί η διάβρωση και η απόπλυση του εδάφους και να υ- 
ποβοηθηθεί η φυσική αναγέννηση ώστε να επαναδημι- 
ουργηθεί η δασική βλάστηση, αποφασίζουμε: 

Κηρύσσουμε αναδασωτέα με σκοπό τη φυσική αναγέννη¬ 
ση και την απόλυτη προστασία της Δημόσιας Δασικής έ- 
κτασης (κατά θέσειςτηςπαρ. 2, του άρθρου 3 του Ν. 998/79 
και κατά θέσειςτης παρ. 3, του άρθρου 3του Ν. 998/79), που 
καταστράφηκε από πυρκαγιά, συνολικού εμβαδού 
Ε=860.000,00 τ.μ. περίπου, που βρίσκεται στη θέση «Βασι¬ 
λικό», περιοχής Βουρκωτής, Δήμου Άνδρου, της νήσου Άν¬ 
δρου Ν. Κυκλάδων. Τα όρια της εν λόγω έκτασης προσδιο¬ 
ρίζονται στο απόσπασμα τοπογραφικής πινακίδας Γ.Υ Σ 
(αρ. φύλλου χάρτη 6566.4 + 6566.6) κλίμακας 1:5000, το ο¬ 
ποίο αποτελεί αναπόσπαστο μέρος της παρούσης. 

Η απόφαση αυτή να δημοσιευθεί στην Εφημερίδα πκ 
Κυβερνήσεως. 


Ερμούπολη, 23 Μαΐου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 












